**Forslag til vedtægter for ridelaug.**

**Tilrettes det enkelte laug.**

**Navn, formål og hjemsted**

§ 1 a. Foreningens navn er XXX

b. Foreningens hjemsted er XXXX

c. Aktivitetsadressen er den siddende formands postadresse.

§ 2 a.

Foreningens formål er at XXXX

**Medlemsforhold**

§ 3

a. Som medlemmer kan optages enkeltpersoner der anmoder om optagelse. Medlemskabet er personligt.

b. Indmeldelse sker skriftligt og ved indbetaling af kontingent på foreningens konto.

c. Bestyrelsen kan nægte optagelse af et nyt medlem og udelukke et eksisterende medlem, såfremt særlige grunde taler herfor og 2/3 af bestyrelsens medlemmer stemmer for at afvise medlemskabet.

d. En sådan udelukkelse kan af medlemmet indbringes for den ordinære generalforsamling.

e. Et udtrådt eller udelukket medlem kan kun optages, såfremt eventuel restance til foreningen er berigtiget.

f. Medlemmerne er forpligtet til, at overholde foreningens love og bestemmelser samt loyalt og engageret, at opfylde sine medlemsforpligtelser.

**Kontingent og regnskab**

§ 4

a. Kontingentet fastsættes for hvert regnskabsår af generalforsamlingen, og indbetales senest den XXX for det pågældende regnskabsår. Foreningens regnskabsår er kalenderåret.

b. Kun gyldig dokumentation for betalt kontingent for året giver tale- og stemmeret for generalforsamlingen.

c. Regnskabet skal før den ordinære generalforsamling være revideret af 1 revisor, valgt blandt medlemmer udenfor bestyrelsen.

**Bestyrelsen**

§ 5

a. Foreningen ledes af en bestyrelse på 5-9 medlemmer inkl. 1-2 suppleanter.

b. Bestyrelsen vælges på generalforsamlingen. Medlemmerne vælges for en 2-årig periode. Formand og sekretær er på valg i lige år og næstformand og kasserer er på valg i ulige år.

c. Bestyrelsen konstituerer sig efterfølgende med henholdsvis formand, næstformand, kasserer og sekretær blandt de valgte medlemmer.

d. På det første bestyrelses møde efter den stiftende generalforsamling vælges halvdelen af de resterende medlemmer for 2 år og resten af medlemmerne for 1 år.

e. Bestyrelsen varetager foreningens tarv udadtil og indadtil i alle forhold af betydning for opfyldelse af formålsbestemmelsen i nærværende vedtægter.

f. Foreningens kasserer kan under ansvar overfor generalforsamlingen og bestyrelsen, forestå alle de med foreningens bankkontakt og regnskabsførelse forbundne opgaver, herunder netbanking.

g. Bestyrelsen er beslutningsdygtig når mindst halvdelen er til stede. Ved stemmelighed er formandens stemme afgørende.

h. Bestyrelsen bestemmer selv sin forretningsorden. Medlemmer kan anmode om at få emner behandlet af bestyrelsen.

i. Bestyrelsens møder er åbne for formænd eller repræsentanter for de vedtægtsbestemte eller bestyrelsesnedsatte arbejdsgrupper. (Deltager dog uden stemmeret).

j. Ingen af foreningens medlemmer hæfter personligt for de af foreningen indgåede forpligtelser, for hvilke alene foreningen hæfter med sin formue. k. Der føres protokol over bestyrelsesmødernes beslutninger.

§ 6

a.Foreningen udarbejder et visions papir som svarer til ønsker og forventninger blandt medlemmerne

b.Visionspapiret opdateres en gang årligt fx på generalforsamlingen.

c. Det praktiske arbejde som rytterlauget har mulighed for at udføre sker i frivillige arbejdsgrupper herunder sociale aktiviteter. Rytterlaugets bestyrelse er behjælpelig med at danne sådanne frivillige arbejdsgrupper.

**Generalforsamlingen**

§ 7

a. Foreningens højeste myndighed er generalforsamlingen. Generalforsamlingen afholdes hvert år senest i marts måned.

b. Bestyrelsen udsender, med mindst 4 ugers varsel, indkaldelse til generalforsamlingen med angivelse af tid, sted og dagsorden. Indkaldelsen sker ved annoncering på elektroniske medier fx e-mail, hjemmesiden, Facebook gruppen.

c. Dagsorden skal indeholde følgende punkter:

1. Valg af dirigent.

2. Valg af referent og to stemmetællere.

3. Bestyrelsens beretning

4. Fremlæggelse og godkendelse af det reviderede regnskab, samt budget for næste år, herunder fastsættelse af kontingent.

5. Indkomne forslag fra medlemmerne.

6. Valg af bestyrelsesmedlemmer.

7. Valg af 1-2 suppleanter.

8. Valg af 1 revisor.

9. Eventuelt.

d. Stemmeberettiget er ethvert medlem, som er over 15 år. For medlemmer under 15 år kan forældremyndigheds- indehaveren stemme, valgbar er ethvert medlem som er over 18 år. Stemmeret og valgbarhed forudsætter at man ikke er i restance til foreningen og har været medlem i mindst 4 måneder.

e. Afstemning sker skriftligt, hvis blot et tilstedeværende medlem forlanger det.

f. Forslag der ønskes behandlet på det ordinære generalforsamlingen skal være formanden i hænde senest 14 dage før generalforsamlingen.

g. Der føres protokol over generalforsamlingens beslutninger.

§ 8

a. Ekstraordinær generalforsamling kan indkaldes, når et flertal i bestyrelsen finder det nødvendigt, og skal indkaldes når mindst 10 % af samtlige medlemmer med angivelse af dagsorden skriftlig forlanger det - i sidste tilfælde senest 6 uger efter at begæringen er indgivet, dog således at månederne juni, juli og august ikke medregnes.

b. Indkaldelse skal ske med mindst 14 dages varsel.

**Tegning og Hæftelse**

§ 9

a. Formanden tegner foreningen og foreningen forpligtes udadtil ved underskrift af formand og kassereren i forening eller alle bestyrelsesmedlemmer.

b. Ved køb, salg eller pantsættelse af større anskaffelser samt optagelse af lån tegnes foreningen af alle bestyrelsesmedlemmer.

c. Der påhviler ikke foreningens medlemmer nogen form for personlig hæftelse for de i foreningen påhvilende forpligtelser.

**Vedtægtsændringer og opløsning**

§ 10

a. Til ændring af foreningens vedtægter kræves mindst 2/3 flertal af de fremmødte stemmeberettigede på en generalforsamling.

b. Til foreningens opløsning kræves mindst 2/3 flertal af samtlige foreningens medlemmer.

c. Er 2/3 af medlemmerne ikke til stede ved generalforsamlingen /ekstraordinært generalforsamling, kan bestyrelsen senest 2 måneder efter indkalde til ekstraordinær generalforsamling, hvor opløsning kan vedtages med almindelig flertal af de tilstedeværende medlemmer.

d. Ved foreningens opløsning tilgår dens midler og anlæg XXX, med henblik på senere overdragelse til arealernes hestebrugere.